Diari Oficial de la Generalitat Valenciana


Sumari del DOGV 9187, del 04-10-2021 (2021/9892)

Extracte de la Resolució de 27 de setembre de 2021, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9892


Data del document
:   27-09-2021

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 27 de setembre de 2021, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu. [2021/9892]  
  
  
BDNS (identif.): 585993.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/585993  
  
Primer. Entitats beneficiàries  
Podran acollir-se a aquestes ajudes les persones i entitats que s'enumeren a continuació en funció de cada tipus d'actuació, i sempre que tinguen residència fiscal a Espanya:  
1. Per als programes d'incentius 1, 2 i 3, es consideraran com a entitats beneficiàries de les ajudes:  
a) Persones jurídiques i agrupacions d'empreses o de persones físiques, amb personalitat jurídica o sense, que realitzen una activitat econòmica per la qual oferisquen béns o serveis en el mercat, incloent-hi, entre altres:  
1r. Els gestors de polígons industrials, de naturalesa pública o privada.  
2n. Les empreses explotadores, arrendatàries o concessionàries d'actuacions en l'àmbit de l'energia.  
b) Les empreses de serveis energètics (ESes), o proveïdors de serveis energètics.  
c) Les comunitats d'energies renovables i les comunitats ciutadanes d'energia.  
2. Per al programa d'incentius 5, es consideraran com a entitats beneficiàries de les ajudes:  
a) Persones físiques que no realitzen cap activitat econòmica per la qual oferisquen béns i/o serveis en el mercat.  
b) Les entitats locals i el sector públic institucional de qualssevol administracions públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic, aquest últim sempre que no realitze cap activitat econòmica per la qual oferisquen béns i/o serveis en el mercat. En cas contrari, es consideraran incloses en els programes d'incentius 2 o 3.  
c) Les persones jurídiques que no realitzen cap activitat econòmica, per la qual oferisquen béns i/o serveis en el mercat, incloent-hi les entitats o organitzacions del tercer sector.  
d) Les persones físiques que realitzen alguna activitat econòmica, per la qual oferisquen béns i/o serveis en el mercat.  
e) Comunitats de propietaris.  
f) Les comunitats d'energies renovables i les comunitats ciutadanes d'energia, quan no realitzen cap activitat econòmica per la qual oferisquen béns i/o serveis en el mercat.  
3. Per al programa d'incentius 6, es consideraran com a entitats beneficiàries de les ajudes:  
a) Persones físiques que no realitzen cap activitat econòmica per la qual oferisquen béns i/o serveis en el mercat.  
b) Entitats o organitzacions públiques o privades, sense ànim de lucre, o persones jurídiques que no realitzen cap activitat econòmica per la qual oferisquen béns i/o serveis en el mercat.  
c) Les persones físiques que realitzen alguna activitat econòmica, per la qual oferisquen béns i/o serveis en el mercat.  
d) Comunitats de propietaris.  
e) Les entitats locals i del sector públic institucional de qualssevol administracions públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic, quan es puga excloure l'existència d'ajuda d'estat.  
Segon. Objecte  
Ajudes per a les actuacions que s'assenyalen a continuació:  
a) Programa d'incentius 1: Realització d'instal·lacions d'autoconsum amb fonts d'energia renovable en el sector serveis, amb emmagatzematge o sense.  
Consistirà en l'execució d'inversions en instal·lacions de generació d'energia elèctrica amb fonts renovables, destinades a autoconsum en establiments o instal·lacions del sector serveis, així com en l'emmagatzematge associat a aquestes instal·lacions.  
b) Programa d'incentius 2: Realització d'instal·lacions d'autoconsum amb fonts d'energia renovable en altres sectors productius de l'economia, amb emmagatzematge o sense.  
Consistirà en l'execució d'inversions en instal·lacions de generació d'energia elèctrica amb fonts renovables destinades a autoconsum en establiments o instal·lacions en sectors productius no previstos en el programa d'incentius 1, així com en l'emmagatzematge associat a aquestes instal·lacions.  
c) Programa d'incentius 3: Incorporació d'emmagatzematge en instal·lacions d'autoconsum amb fonts d'energia renovable, ja existents en el sector serveis i altres sectors productius.  
Consistirà en l'execució d'inversions en sistemes d'emmagatzematge darrere del comptador que siguen incorporats en les instal·lacions d'autoconsum, amb fonts renovables, ja existents tant en el sector serveis com en altres sectors productius.  
d) Programa d'incentius 5: Incorporació d'emmagatzematge en instal·lacions d'autoconsum, amb fonts d'energia renovable, ja existents en el sector residencial, les administracions i el tercer sector.  
Consistirà en l'execució d'inversions en sistemes d'emmagatzematge darrere del comptador que siguen incorporats en les instal·lacions existents de generació d'energia elèctrica amb fonts renovables en el sector residencial en les administracions públiques i en el tercer sector.  
  
e) Programa d'incentius 6: Realització d'instal·lacions d'energies renovables tèrmiques en el sector residencial.  
Consistirà en l'execució d'inversions en instal·lacions de producció d'energia tèrmica amb fonts renovables, destinades a la climatització o producció d'ACS en habitatges.  
  
Tercer. Bases reguladores  
Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes directes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de Recuperació, Transformació i Resiliència, publicades en el BOE núm. 155, de 30 de juny de 2021.  
  
  
Quart. Quantia  
D'acord amb el que s'estableix en l'annex V del Reial decret 477/2021, de 29 de juny, on s'estableix l'ajuda concedida a les comunitats autònomes, la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels pressupostos generals de l'Estat, és de 06.761.986,00 euros, quantitat inclosa en la línia pressupostària de l'IVACE S5218000, «Energies Renovables i Biocarburants».  
  
Les ajudes que s'estableixen en la present resolució tindran la consideració de subvenció. L'import de l'ajuda a atorgar serà la suma de l'Ajuda Base i l'Ajuda Addicional que poguera correspondre en cada cas depenent de la mena d'actuació subvencionable, en els termes previstos en l'annex de la present convocatòria, i estarà sotmés als límits que s'establisca en la normativa europea aplicable d'ajudes d'estat.  
  
La quantia de les ajudes, per a cadascuna dels programes d'incentius, tipologies d'actuacions subvencionables i tipus de destinatari últim, es detallen en l'annex de la convocatòria.  
  
Cinqué. Termini de presentació de les sol·licituds  
El termini de presentació de sol·licituds a aquest programa d'ajudes s'iniciarà el 29 d'octubre de 2021 i finalitzarà el 31 de desembre de 2023, termini a partir del qual no seran admeses més sol·licituds.  
Sisé. Altres dades  
1. Les sol·licituds de les entitats beneficiàries dels programes 1, 2 i 3 hauran de presentar-se abans de l'inici del projecte, amb el que es garanteix l'efecte incentivador de l'ajuda. Els projectes es podran executar una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
Per a les entitats beneficiàries dels programes 5 i 6 s'admetran actuacions iniciades amb posterioritat a la publicació en el Boletín Oficial del Estado del Reial decret 477/2021, de 29 de juny.  
2. Documentació: la prevista en l'article 10 de la convocatòria.  
3. El termini màxim per a presentar la justificació de l'execució de les actuacions objecte d'ajuda serà de 18 mesos des de la data de notificació de la resolució de la concessió de l'ajuda. En cas que, per circumstàncies imprevisibles, degudament justificades, que facen impossible la justificació en aquest termini, es podrà ampliar el termini per a la justificació de l'actuació objecte d'ajuda de conformitat al que s'estableix en l'article 70 del Reglament de la Llei 38/2003.  
4. Forma de justificació: en els termes previstos en l'article 14 de la convocatòria.  
  
València, 27 de setembre de 2021.- El president de l'IVACE: Rafael Climent González.